- 2 -

แนวทางปฏิบัติกิจกรรมส่งเสริมและพัฒนาการปลูกไม้เศรษฐกิจ
ประจำปีงบประมาณ พ.ศ. 2570

แผนงานยุทธศาสตร์สร้างการเติบโตอย่างยั่งยืน อนุรักษ์ ฟื้นฟู และป้องกันการทำลายทรัพยากรธรรมชาติ
โครงการ ป้องกันรักษาป่า พัฒนาและเพิ่มพื้นที่สีเขียว
กิจกรรมหลัก ส่งเสริมการปลูกไม้เศรษฐกิจแบบครบวงจร
กิจกรรม	 ส่งเสริมและพัฒนาการปลูกไม้เศรษฐกิจ


๑. หลักการและเหตุผล
กรมป่าไม้เป็นหน่วยงานหลักในการควบคุม กำกับ ดูแลและรวบรวมข้อมูลการดำเนินงานภายใต้พระราชบัญญัติสวนป่า พ.ศ. ๒๕๓๕ และที่แก้ไขเพิ่มเติม พร้อมทั้งสนับสนุน ส่งเสริม และสร้างแรงจูงใจ
ให้ประชาชนประกอบอาชีพปลูกสร้างสวนป่าอันเป็นการเพิ่มพื้นที่ป่าเศรษฐกิจให้กับประเทศ และการผลิตไม้เพื่อการค้าในที่ดินของรัฐและเอกชนอย่างกว้างขวาง รวมถึงการรวบรวมข้อมูลไม้เศรษฐกิจจากสวนป่า
อันเป็นฐานข้อมูลกำลังผลิตไม้ภายในประเทศที่สำคัญ สามารถเชื่อมโยงสู่การตรวจสอบรับรองแหล่งที่มาของไม้ที่ถูกต้องตามกฎหมายได้ 
กิจกรรมส่งเสริมและพัฒนาการปลูกไม้เศรษฐกิจ ในปีงบประมาณ พ.ศ. ๒๕70 เป็นกิจกรรมสำรวจ
ข้อมูลไม้เศรษฐกิจ โดยมีพื้นที่เป้าหมายในสวนป่าที่ได้รับการขึ้นทะเบียนที่ดินเป็นสวนป่าตามพระราชบัญญัติฯ
และสวนป่าที่ไม่ได้รับการขึ้นทะเบียนที่ดินเป็นสวนป่า รวมทั้งพื้นที่ที่เคยเข้าร่วมโครงการส่งเสริมเกษตรกร
ปลูกป่าของกรมป่าไม้ เพื่อติดตามผลสัมฤทธิ์ของโครงการส่งเสริมเกษตรกรปลูกป่าของกรมป่าไม้ และจัดทำฐานข้อมูลไม้เศรษฐกิจให้เป็นปัจจุบัน นอกจากกิจกรรมการสำรวจข้อมูลไม้เศรษฐกิจแล้ว ยังมีกิจกรรมการให้คำแนะนำแก่เกษตรกรในด้านวนวัฒน์สำหรับการปลูกไม้เศรษฐกิจ การจัดการสวนป่า การสร้างความรู้ความเข้าใจ
เกี่ยวกับกฎหมายว่าด้วยสวนป่าและกฎหมายที่เกี่ยวข้อง การใช้งานเว็บไซต์พื้นที่ที่เหมาะสมในการปลูกไม้มีค่า (Site Matching) และการอำนวยความสะดวกในการบันทึกข้อมูลสวนป่าของเกษตรกรในเมนูประกาศขายไม้
บนเว็บไซต์ Site Matching รวมถึงการศึกษาต้นทุนและความคุ้มค่าของเกษตรกรที่ลงทุนปลูกสร้างสวนป่าไม้เศรษฐกิจ  เพื่อขับเคลื่อนและส่งเสริมอุตสาหกรรมไม้เศรษฐกิจให้เกิดความยั่งยืนสอดคล้องกับสภาพ
การเปลี่ยนแปลงทางสังคมและเศรษฐกิจในปัจจุบัน
๒. วัตถุประสงค์
๒.๑.เพื่อจัดทำฐานข้อมูลไม้เศรษฐกิจให้เป็นปัจจุบัน
2.2 เพื่อให้คำแนะนำเกษตรกรในด้านวนวัฒน์สำหรับการปลูกไม้เศรษฐกิจ การจัดการสวนป่า การสร้างความรู้ความเข้าใจเกี่ยวกับกฎหมายสวนป่าและกฎหมายที่เกี่ยวข้อง
2.3 เพื่อให้คำแนะนำเกษตรกรในด้านการใช้งานเว็บไซต์พื้นที่ที่เหมาะสมในการปลูกไม้มีค่า 
(Site Matching) รวมถึงการอำนวยความสะดวกในการบันทึกข้อมูลสวนป่าของเกษตรกรในเมนูประกาศขายไม้บนเว็บไซต์ Site Matching
3. เป้าหมาย/ตัวชี้วัด
3.1 สวนป่าไม้เศรษฐกิจที่ได้รับการสำรวจข้อมูล 76 จังหวัด
4. ประโยชน์ที่คาดว่าจะได้รับ
4.1 กรมป่าไม้มีฐานข้อมูลไม้เศรษฐกิจที่เป็นปัจจุบัน เพื่อนำไปใช้ประโยชน์ด้านการวางแผนกำหนดนโยบายการส่งเสริมการปลูกไม้เศรษฐกิจในภาพรวมของประเทศ
[bookmark: _Hlk182321307]4.2 เกษตรกรได้รับความรู้ด้านวนวัฒน์สำหรับการปลูกไม้เศรษฐกิจ การจัดการสวนป่า กฎหมายสวนป่าและกฎหมายที่เกี่ยวข้อง
4.3 เกษตรกรมีความเข้าใจการใช้งานเว็บไซต์พื้นที่ที่เหมาะสมในการปลูกไม้มีค่า (Site Matching) และได้รับการอำนวยความสะดวกในการบันทึกข้อมูลสวนป่าของเกษตรกรในเมนูประกาศขายไม้บนเว็บไซต์ 
Site Matching
5. แนวทางปฏิบัติ
	5.1 การสำรวจข้อมูลสวนป่าไม้เศรษฐกิจ
		5.1.1 พื้นที่ดำเนินการ แบ่งเป็น 3 ประเภท ดังนี้
		(1) พื้นที่ปลูกไม้โตช้า เช่น สัก แดง ประดู่ป่า และยางนา เป็นต้น ที่มีอายุครบรอบตัดฟัน และไม่ได้รับการสนับสนุนจากโครงการส่งเสริมการปลูกไม้เศรษฐกิจของกรมป่าไม้ 
			(2) พื้นที่ปลูกไม้เศรษฐกิจที่สิ้นสุดการสนับสนุนจากโครงการส่งเสริมการปลูกไม้เศรษฐกิจ
ของกรมป่าไม้ และไม้มีอายุ 5 ปีขึ้นไป 
			(3) พื้นที่ปลูกไม้โตเร็ว เช่น สกุลอะคาเซีย ยูคาลิปตัส และสนทะเล เป็นต้น ที่มีอายุครบรอบตัดฟัน
				ทั้งนี้ เจ้าหน้าที่จะต้องไม่นำพื้นที่ที่เคยดำเนินการสำรวจข้อมูลสวนป่าไม้เศรษฐกิจเรียบร้อยแล้ว ตามกิจกรรมส่งเสริมและพัฒนาการปลูกไม้เศรษฐกิจ เมื่อปีงบประมาณ พ.ศ. 2568-2569 
มาดำเนินการสำรวจข้อมูลซ้ำในปีงบประมาณ พ.ศ. 2570 โดยกำหนดให้สำนักจัดการทรัพยากรป่าไม้แต่ละแห่ง มีจำนวนแปลงสำรวจ ดังตารางที่ 1 

ตารางที่ 1 จำนวนแปลงสำรวจข้อมูลสวนป่าไม้เศรษฐกิจ ในความรับผิดชอบของสำนักจัดการทรัพยากรป่าไม้

	ลำดับที่
	หน่วยรับผิดชอบ
	จำนวนแปลงสำรวจ
	 รวม (แปลง)

	
	
	ไม้โตช้า ที่มีอายุครบรอบตัดฟัน 
(นอก คก. ส่งเสริมฯ ของกรมป่าไม้) 
(แปลง)
	ไม้ที่สิ้นสุด
การสนับสนุนจาก 
คก. ส่งเสริมฯ 
ของกรมป่าไม้ 
และมีอายุ 5 ปี 
ขึ้นไป (แปลง)
	ไม้โตเร็ว 
ที่มีอายุ
ครบรอบ
ตัดฟัน 
(แปลง)
	

	1
	สำนักจัดการทรัพยากรป่าไม้ ที่ 1 (เชียงใหม่)
	11
	9
	2
	22

	2
	สำนักจัดการทรัพยากรป่าไม้ ที่ 2 (เชียงราย)
	26
	21
	5
	52

	3
	 สำนักจัดการทรัพยากรป่าไม้ ที่ 3 (ลำปาง)
	31
	25
	6
	62

	4
	สำนักจัดการทรัพยากรป่าไม้ ที่ 4 (ตาก)
	21
	17
	4
	42

	5
	สำนักจัดการทรัพยากรป่าไม้ ที่ 5 (สระบุรี)
	33
	27
	7
	67

	6
	สำนักจัดการทรัพยากรป่าไม้ ที่ 6 (อุดรธานี)
	74
	59
	15
	148

	7
	สำนักจัดการทรัพยากรป่าไม้ ที่ 7  (ขอนแก่น)
	54
	43
	11
	108

	8
	สำนักจัดการทรัพยากรป่าไม้ ที่ 8  (นครราชสีมา)
	72
	58
	15
	145

	9
	สำนักจัดการทรัพยากรป่าไม้ ที่ 9 (ชลบุรี)
	38
	30
	8
	76

	10
	สำนักจัดการทรัพยากรป่าไม้ ที่ 10 (ราชบุรี)
	27
	22
	6
	55



	ลำดับที่
	หน่วยรับผิดชอบ
	จำนวนแปลงสำรวจ
	 รวม (แปลง)

	
	
	ไม้โตช้า ที่มีอายุครบรอบตัดฟัน 
(นอก คก. ส่งเสริมฯ ของกรมป่าไม้) 
(แปลง)
	ไม้ที่สิ้นสุด
การสนับสนุนจาก 
คก. ส่งเสริมฯ 
ของกรมป่าไม้ 
และมีอายุ 5 ปี 
ขึ้นไป (แปลง)
	ไม้โตเร็ว 
ที่มีอายุ
ครบรอบ
ตัดฟัน 
(แปลง)
	

	11
	สำนักจัดการทรัพยากรป่าไม้ ที่ 11 (สุราษฎร์ธานี)
	27
	21
	5
	53

	12
	สำนักจัดการทรัพยากรป่าไม้ ที่ 12 (นครศรีธรรมราช)
	17
	13
	3
	33

	13
	สำนักจัดการทรัพยากรป่าไม้ ที่ 13 (สงขลา)
	11
	9
	2
	22

	14
	สำนักจัดการทรัพยากรป่าไม้ ที่ 1 สาขาแม่ฮ่องสอน
	5
	4
	1
	10

	15
	สำนักจัดการทรัพยากรป่าไม้ ที่ 3 สาขาแพร่
	51
	41
	10
	102

	16
	สำนักจัดการทรัพยากรป่าไม้ ที่ 4 สาขานครสวรรค์
	22
	18
	5
	45

	17
	สำนักจัดการทรัพยากรป่าไม้ ที่ 4 สาขาพิษณุโลก
	14
	12
	3
	29

	18
	สำนักจัดการทรัพยากรป่าไม้ ที่ 6 สาขานครพนม
	10
	8
	2
	20

	19
	สำนักจัดการทรัพยากรป่าไม้ ที่ 7 สาขาอุบลราชธานี
	36
	29
	7
	72

	20
	สำนักจัดการทรัพยากรป่าไม้ ที่ 9 สาขาปราจีนบุรี
	37
	30
	8
	75

	21
	สำนักจัดการทรัพยากรป่าไม้ ที่ 10 สาขาเพชรบุรี
	10
	8
	2
	20

	22
	สำนักจัดการทรัพยากรป่าไม้ ที่ 12 สาขากระบี่
	10
	8
	2
	20

	23
	สำนักจัดการทรัพยากรป่าไม้ ที่ 13 สาขานราธิวาส
	11
	9
	2
	22

	รวม
	23 หน่วยงาน
	648
	521
	131
	1,300


หมายเหตุ : พื้นที่ดำเนินการ ได้แก่ สวนป่าที่ได้ขึ้นทะเบียนที่ดินเป็นสวนป่าและไม่ได้รับการขึ้นทะเบียนที่ดิน
เป็นสวนป่าตามพระราชบัญญัติสวนป่า พ.ศ. ๒๕๓๕ และที่แก้ไขเพิ่มเติม และกรณีไม่สามารถดำเนินการในพื้นที่แต่ละประเภทตามสัดส่วนที่กำหนดไว้ ให้ดำเนินการสำรวจในพื้นที่ประเภทอื่น
แทนได้ให้ครบตามจำนวนแปลงสำรวจยอดรวมสุทธิ โดยระบุเหตุผลที่ไม่สามารถดำเนินการ
ตามสัดส่วนที่กำหนดไว้ ในรายงานสรุปผลภาพรวมของกิจกรรมส่งเสริมและพัฒนาการปลูก
ไม้เศรษฐกิจด้วย 
[bookmark: _Hlk84936506]	5.1.2 อุปกรณ์ในการปฏิบัติงาน
		(๑).แผนที่ภูมิประเทศมาตราส่วน 1:50,000.ของกรมแผนที่ทหาร ลำดับชุด L7018 ซึ่งแสดงขอบเขตอำเภอที่จะทำการสำรวจกำลังผลิตไม้เศรษฐกิจ 
		(๒) เครื่องวัดพิกัดจากดาวเทียม (Global Positioning System : GPS)
		(๓) เทปวัดระยะทางหรือเชือกสำหรับวางแปลงสำรวจ
		(๔) สายวัด สำหรับวัดขนาดความโตของต้นไม้
		(๕) ไม้ ๑ ต่อ ๑๐ หรืออุปกรณ์สำหรับวัดความสูง
		(๖) ไม้หลักสำหรับวางแปลง ๔ อัน
		(๗) ไม้ความยาว ๑.๓๐ เมตร ใช้เทียบสำหรับวัดความโต
		(๘) แบบสำรวจข้อมูลทั่วไปและค่าพิกัดแปลงสวนป่า (แบบ 1)
		(9) แบบสำรวจการเติบโตของไม้ในแปลงตัวอย่างแบบชั่วคราว (แบบ 2)
		(10) คำขอลงประกาศขายไม้บนเว็บไซต์ Site Matching (แบบ 3)
		(11) กล้องถ่ายรูป
		(12) โทรศัพท์มือถือสมาร์ทโฟน
	5.1.3 วิธีการ
		 (๑) สัมภาษณ์เกษตรกรตามแบบสำรวจข้อมูลทั่วไปและข้อมูลต้นทุน - ผลตอบแทน (แบบ 1) เพื่อให้ทราบข้อมูลทั่วไป ข้อมูลต้นทุน - ผลตอบแทน ปัญหาและอุปสรรคในการทำสวนป่า โดยสัมภาษณ์เกษตรกรเพื่อขอข้อมูลเฉลี่ยของสวนป่า 1 ไร่ ที่เคยมีการทำไม้ออกบางส่วนหรือทำไม้ออกทั้งหมด เพื่อให้ได้ข้อมูลต้นทุนและผลตอบแทนอย่างครบถ้วนที่สุด หากเกษตรกรยังไม่เคยมีการทำไม้ออกจากสวนป่า ให้ดำเนินการสัมภาษณ์ข้อมูลแปลงที่จะดำเนินการสำรวจข้อมูลต้นไม้ตามแบบ 2 พร้อมให้คำแนะนำเกี่ยวกับการจัดการสวนป่า ความรู้ด้านวนวัฒน์สำหรับการปลูกไม้เศรษฐกิจ การขออนุญาตตัดไม้ในที่ดินกรรมสิทธิ์หรือสิทธิครอบครอง 
และกฎหมายที่เกี่ยวข้อง 
		(2) ดำเนินการสำรวจพื้นที่สวนป่าโดยรอบ พร้อมบันทึกค่าพิกัดมุมแปลงของสวนป่าทั้งหมดตามแบบ 1 เพื่อจัดทำข้อมูลระบบสารสนเทศน์ภูมิศาสตร์ และเพื่อให้ทราบแน่ชัดว่าสวนป่ามีการปลูกไม้เศรษฐกิจในรูปแบบใด ไม้ในแปลงมีการเติบโตและการกระจายสม่ำเสมอมากน้อยเพียงใด จากนั้นให้เลือกวางแปลงตัวอย่างแบบชั่วคราวในจุดที่เหมาะสม พร้อมบันทึกค่าพิกัดมุมแปลงตัวอย่างตามแบบ 2 เพื่อเป็นพื้นที่
ตัวแทนของสวนป่าทั้งหมด
		(2.1) กรณีปลูกเต็มแปลง ทั้งแบบปลูกเชิงเดี่ยวไม้ชนิดเดียวหรือแบบปลูกผสมผสาน
ไม้หลายชนิด ทำการวางแปลงตัวอย่างขนาด 1 ไร่ (๔๐x๔๐ เมตร หรือ ๒๐x๘๐ เมตร) โดยลากเทปวัดระยะทาง
หรือเชือกวางแปลงไปตามแนวอ้างอิง (๒๐ เมตร, ๔๐ เมตร หรือ ๘๐ เมตร) 
	 	(2.2) กรณีปลูกขอบแปลง หัวไร่ปลายนา ให้ทำการวัดระยะห่างระหว่างต้น และเก็บ
ข้อมูลต้นไม้อย่างน้อย 100 ต้น 
	 	(2.3) กรณีปลูกแบบวนเกษตรหรือแบบอื่น ๆ ที่ไม่มีลักษณะการปลูกแบบข้อ (2.1) 
และ (2.2) ให้เลือกบริเวณที่มีจำนวนต้นไม้มากที่สุด และทำการวางแปลงตัวอย่างขนาด 1 ไร่ (๔๐x๔๐ เมตร หรือ ๒๐x๘๐ เมตร) โดยลากเทปวัดระยะทางหรือเชือกวางแปลงไปตามแนวอ้างอิง (๒๐ เมตร, ๔๐ เมตร 
หรือ ๘๐ เมตร)
[bookmark: _Hlk84935758][bookmark: _Hlk87009794]		(3) เก็บข้อมูลต้นไม้ทุกต้นในแปลงตัวอย่าง โดยบันทึกข้อมูลตามแบบสำรวจการเติบโต
ของไม้ในแปลงตัวอย่างแบบชั่วคราว (แบบ 2) หากพบต้นไม้ที่ตายหรือถูกตัดออกให้ระบุที่ช่องหมายเหตุ 
การเติบโตของไม้ รายละเอียดดังนี้
                     	 	(3.1) การวัดขนาดความโตหรือขนาดเส้นรอบวงเพียงอกของไม้ (Girth at breath height : GBH) ให้ใช้ไม้ยาว ๑.๓๐ เมตร วางที่โคนต้นไม้เพื่อให้ทราบระดับความสูงเพียงอกหรือความสูงระดับ ๑.๓๐ เมตร จากนั้นใช้สายวัดวัดขนาดเส้นรอบวงของไม้ที่ระดับความสูงเพียงอก (GBH) หน่วยเป็นเซนติเมตร (จุดทศนิยมจำนวน ๑ ตำแหน่ง) ทั้งนี้ หากมีวัชพืชขึ้นปกคลุมต้นไม้ที่ระดับความสูงเพียงอกให้ดำเนินการกำจัดวัชพืชเสียก่อน เพื่อลดความคลาดเคลื่อนของข้อมูลดังกล่าว
    	 	(3.2) การวัดขนาดความสูงต้นไม้ในแปลง ให้ใช้ไม้ ๑ ต่อ ๑๐ หรืออุปกรณ์สำหรับวัดความสูงหน่วยเป็นเมตร โดยการวัดความสูงทั้งหมด ให้วัดความสูงจากโคนต้นดิ่งตรงขึ้นไปจนถึงปลายยอด และการวัดความสูงกิ่งแรก ให้วัดความสูงจากโคนต้นดิ่งตรงขึ้นไปจนถึงจุดเกาะติดของกิ่งที่มีชีวิตกิ่งแรก
บนลำต้น ซึ่งกิ่งที่มีชีวิตต้องยังเขียวและมีใบทำหน้าที่สังเคราะห์แสงอยู่ ไม่นับกิ่งแห้งตายหรือกิ่งที่หักเหลือแต่ตอ
	 	(3.3) คำนวณหาค่าเฉลี่ยความโตและความสูงของต้นไม้ในแปลงตัวอย่าง กรณีต้นไม้ในแปลงตัวอย่างมีมากกว่า 1 ชนิด ให้คำนวณหาค่าเฉลี่ยแบบแยกรายชนิด 
[bookmark: _Hlk182316042]	5.2 การลงประกาศขายไม้บนเว็บไซต์ Site Matching
  	5.2.1 เมื่อให้คำแนะนำวิธีการใช้งานเมนูต่าง ๆ บนเว็บไซต์ Site Matching แก่เกษตรกร โดยเฉพาะอย่างยิ่งเมนูประกาศขายไม้ เพื่อสร้างความเข้าใจของประโยชน์และข้อจำกัดในการใช้งานบนเว็บไซต์ Site Matching เรียบร้อยแล้ว ให้สัมภาษณ์เกษตรกรตามแบบสำรวจข้อมูลทั่วไปและข้อมูลต้นทุน - ผลตอบแทน (แบบ 1) ในส่วนท้ายว่า มีความประสงค์ให้เจ้าหน้าที่ฯ บันทึกข้อมูลการประกาศขายไม้บนเว็บไซต์ Site Matching หรือไม่
		(1) กรณีเกษตรกร มีความประสงค์ ลงประกาศขายไม้บนเว็บไซต์ Site Matching และมีความเข้าใจเกี่ยวกับระบบดังกล่าวจากคำอธิบายของเจ้าหน้าที่ส่งเสริมฯ ดีแล้ว ให้เกษตรกรดำเนินการกรอกคำขอลงประกาศขายไม้บนเว็บไซต์ Site Matching (แบบ 3) ให้เรียบร้อย และดำเนินการตามข้อ 5.2.2 ต่อไป
		(2) กรณีเกษตรกร ไม่มีความประสงค์ ลงประกาศขายไม้บนเว็บไซต์ Site Matching 
ไม่ต้องดำเนินการกรอกคำขอลงประกาศขายไม้บนเว็บไซต์ Site Matching (แบบ 3) 
	5.2.2 ขั้นตอนการลงประกาศขายไม้บนเว็บไซต์ Site Matching
 		 เมื่อได้รับคำขอลงประกาศขายไม้บนเว็บไซต์ Site Matching (แบบ 3) จากเกษตรกรแล้ว ให้ดำเนินการตามสื่อวิดีทัศน์ เรื่อง วิธีการประกาศขายไม้บนเว็บไซต์ Site matching (Version สำหรับเจ้าหน้าที่) โดยสแกนคิวอาร์โค้ดเพื่อรับชมสื่อวิดีทัศน์ หรือสแกนคิวอาร์โค้ดเพื่อศึกษาจากคู่มือการใช้งาน เว็บไซต์พื้นที่
ที่เหมาะสมในการปลูกไม้มีค่า (Site Matching) ดังภาพที่ 1

 












ภาพที่ 1  สื่อวิดีทัศน์ เรื่อง วิธีการประกาศขายไม้บนเว็บไซต์ Site matching (Version สำหรับเจ้าหน้าที่) และคู่มือ            
            การใช้งาน เว็บไซต์พื้นที่ที่เหมาะสมในการปลูกไม้มีค่า (Site Matching)
			ขั้นตอนการลงประกาศขายไม้บนเว็บไซต์ Site Matching
	         (1) ให้เข้าเว็บไซต์ google พิมพ์ค้นหา “site matching” หรือพิมพ์ URL : https://site-matching.forest.go.th/index.php โดยใช้โทรศัพท์มือถือในขณะที่อยู่ในแปลงสำรวจหรือใช้คอมพิวเตอร์ในสำนักงานฯ เมื่อทำการสำรวจสวนป่าแล้ว ตามความเหมาะสม ดังภาพที่ 2
















ภาพที่ 2 วิธีการเข้าเว็บไซต์ Site Matching ผ่านเว็บไซต์ Google

  	(2) คลิกเมนู [image: ] บนแถบแสดงเมนูด้านบนของหน้าจอเว็บไซต์
จะแสดงหน้าจอสำหรับใส่ข้อมูลในการประกาศขายไม้ (ภาพที่ 3) ให้ดำเนินการกรอกข้อมูลตามคำขอฯ 
(แบบ 3) โดยเริ่มต้นจากหัวข้อ ชื่อ - นามสกุล ให้กรอกข้อมูลชื่อ - นามสกุลหรือชื่อสวนป่าของเกษตรกรก็ได้ และหัวข้อช่องทางติดต่อ ให้กรอกข้อมูลช่องทางติดต่อสำหรับการซื้อ - ขายไม้ เช่น เบอร์โทรศัพท์ ที่อยู่ 
Line ID Facebook หรือเว็บไซต์ เป็นต้น ดังภาพที่ 4

ภาพที่ 3 เลือกเมนู “ประกาศการขายไม้” 




[image: A screenshot of a computer

ภาพที่ 4 กรอกข้อมูลชื่อ - นามสกุล และช่องการติดต่อในช่องบันทึกข้อมูลให้ครบถ้วน
		(3) หัวข้อรายละเอียดไม้ที่ต้องการขาย ให้กรอกข้อมูลที่มีความจำเป็นในการขายไม้โดยละเอียดเพื่อเพิ่มโอกาสในการขาย เช่น ที่ตั้งของสวนป่า ชนิดไม้ ปีปลูก อายุไม้ จำนวนต้น จำนวนเนื้อที่ปลูก ปริมาตรไม้ ขนาดความโตและความสูงเฉลี่ยของไม้ รวมทั้งราคาต่อหน่วย เป็นต้น ทั้งนี้ ในตอนท้ายของข้อความให้ระบุวันที่บันทึกข้อมูลและสังกัดของเจ้าหน้าที่ส่งเสริมฯ ผู้บันทึกข้อมูลด้วย ดังภาพที่ 5

ภาพที่ 5 กรอกรายละเอียดไม้ที่ต้องการขาย วันที่บันทึกข้อมูล และสังกัดของเจ้าหน้าที่ส่งเสริมฯ ผู้บันทึกข้อมูล 
            ในช่องบันทึกข้อมูลให้ครบถ้วน
	(4) การใส่ภาพประกอบการขายไม้ให้คลิก [image: ] หรือ [image: ] 
โดยเลือกไฟล์รูปภาพที่เป็นนามสกุล .jpg เท่านั้น ทั้งนี้ สามารถใส่ภาพประกอบได้หลายภาพพร้อมกัน เช่น 
การแตกกิ่งของไม้ ลักษณะของลำต้น ภาพมุมกว้าง และภาพมุมสูงของสวนป่า เป็นต้น หากดำเนินการด้วยคอมพิวเตอร์ให้กดปุ่ม Ctrl + คลิกซ้าย บนไฟล์ภาพที่ต้องการทุกไฟล์ และกด [image: ] ดังภาพที่ 6

ภาพที่ 6 โหลดภาพประกอบการขายไม้เป็นไฟล์ภาพนามสกุล .jpg เท่านั้น
	(5) การปักหมุดพิกัดสวนป่าของเกษตรกร โดยใช้โทรศัพท์มือถือหรือคอมพิวเตอร์
ในขณะที่อยู่ในแปลงหรืออยู่นอกแปลงสวนป่า มีขั้นตอนการดำเนินการ ดังนี้
    	(5.1) กรณีลงข้อมูลประกาศขายไม้ในขณะที่อยู่ในแปลงสวนป่าของเกษตรกร 
ให้คลิกเครื่องหมายลูกศร [image: A black arrow pointing to the right

Description automatically generated] ที่อยู่มุมบนทางด้านซ้ายของหน้าจอ เพื่อหาตำแหน่งปัจจุบัน หลังจากนั้นบน
แผนที่จะแสดงรัศมีที่ตั้ง โดยมีจุดกึ่งกลางของรัศมีเป็นพิกัดตำแหน่งปัจจุบัน ให้ท่านตรวจสอบความถูกต้อง
โดยขยายภาพแผนที่ไปที่จุดกึ่งกลาง หากตรวจสอบแล้วพบว่าพิกัดมีความถูกต้อง ให้ปักหมุดพิกัดสวนป่าของเกษตรกรบริเวณกึ่งกลางของรัศมีนั้น (ภาพที่ 7) และคลิก [image: A blue square with white letters

Description automatically generated] เพื่อบันทึกข้อมูลการประกาศขายไม้ 
ถือเป็นอันเสร็จสิ้นกระบวนการ ทั้งนี้ หากพิกัดกึ่งกลางรัศมีไม่ถูกต้อง ให้ตั้งค่าโทรศัพท์มือถือหรือคอมพิวเตอร์ โดยอนุญาตให้เข้าถึงตำแหน่งที่ตั้งบนเว็บเบราว์เซอร์ที่ใช้งาน หากดำเนินการตั้งค่าฯ แล้ว แต่ไม่ประสบผลสำเร็จ ให้ดำเนินการตามวิธีข้อ 5.2 ดังภาพที่ 8
    	(5.2) กรณีลงข้อมูลประกาศขายไม้ในขณะที่อยู่นอกแปลงสวนป่าของเกษตรกร ให้คลิกแว่นขยาย [image: A magnifying glass with a plus sign

Description automatically generated]ที่มุมซ้ายด้านบนของจอแสดงผล จากนั้นเลือกรูปแบบพิกัด UTM (X, Y) หรือพิกัดภูมิศาสตร์ (ละติจูด, ลองจิจูด) และกรอกข้อมูลค่าพิกัดให้ถูกต้องตรงตามแบบ 1 และคลิก [image: ] (ภาพที่ 8) จากนั้นให้เลื่อนหน้าจอลงมาที่หัวข้อสถานที่ขายไม้ และกรอกข้อมูลที่ตั้งของสวนป่า โดยเริ่มเลือกจากจังหวัด อำเภอ และตำบล ตามลำดับ เมื่อเลือกข้อมูลระดับตำบลเสร็จเรียบร้อย หน้าจอจะแสดงแผนที่ขอบเขต
ของตำบลนั้นบนแผนที่โดยอัตโนมัติ ให้ตรวจสอบว่าหมุดที่ปักอยู่บนแผนที่อยู่ในขอบเขตตำบลดังกล่าวหรือไม่ (ภาพที่ 9) หากหมุดปักอยู่ในขอบเขตตำบลแล้ว ให้คลิก [image: A blue square with white letters

Description automatically generated] เพื่อบันทึกข้อมูลการประกาศขายไม้ ถือเป็นอันเสร็จสิ้นกระบวนการ ทั้งนี้ หากหมุดไม่ได้ปักอยู่ในขอบเขตตำบลนั้น ให้ดำเนินการตรวจสอบค่าพิกัดและระบบพิกัดใหม่อีกครั้งหนึ่ง 

ภาพที่ 7 การปักหมุดพิกัดสวนป่าของเกษตรกรในขณะที่อยู่ในแปลงสวนป่าของเกษตรกร
[image: ]
















ภาพที่ 8 การปักหมุดพิกัดสวนป่าของเกษตรกร โดยการกรอกค่าพิกัด UTM (X, Y) หรือพิกัดภูมิศาสตร์ (ละติจูด, ลองจิจูด) 
[image: ]












ภาพที่ 9 การตรวจสอบความถูกต้องของหมุดที่ปักบนแผนที่ โดยตรวจสอบจากขอบเขตตำบล
	(6) เมื่อคลิก [image: A blue square with white letters

Description automatically generated] เพื่อบันทึกข้อมูลการประกาศขายไม้แล้ว จะไม่สามารถแก้ไขข้อมูลใด ๆ ได้ หากมีความประสงค์แก้ไขข้อมูลดังกล่าว ให้ติดต่อเจ้าหน้าที่ส่วนกลางได้ที่เบอร์โทรศัพท์ 
02 561 4292 - 3 ต่อ 5531 เพื่อให้เจ้าหน้าที่ส่วนกลางลบข้อมูลที่ท่านต้องการแก้ไขออกจากระบบ จากนั้นให้ท่านเริ่มบันทึกข้อมูลการประกาศขายไม้ของเกษตรกรลงเว็บไซต์ Site Matching ใหม่อีกครั้งหนึ่ง 
	(7) เมื่อดำเนินการลงประกาศขายไม้บนเว็บไซต์ Site Matching เรียบร้อยแล้ว 
ให้สำเนาคำขอลงประกาศขายไม้บนเว็บไซต์ Site Matching (แบบ 3) แจ้งกรมป่าไม้ตามรอบการรายงานผลด้วย ทั้งนี้ เมื่อสิ้นสุดปีงบประมาณให้ส่งคำขอลงประกาศขายไม้บนเว็บไซต์ Site Matching ฉบับจริง มาพร้อมกับรายงานผลในภาพรวมของกิจกรรมส่งเสริมและพัฒนาการปลูกไม้เศรษฐกิจ ประจำปีงบประมาณ พ.ศ. ๒๕70 
	5.3 การสรุปผลการดำเนินการตามกิจกรรมส่งเสริมและพัฒนาการปลูกไม้เศรษฐกิจ 
		5.3.1 รวบรวมข้อมูลการสำรวจข้อมูลสวนป่าไม้เศรษฐกิจ (แบบ 1 และแบบ 2) จากทุกแปลงมาสรุปเป็นข้อมูลภาพรวมรายจังหวัด แบ่งเป็น 
		 	(1) ข้อมูลทั่วไปของสวนป่าและการเติบโตของไม้ในแปลงตัวอย่าง สรุปตามแบบ 4
			(2) ข้อมูลต้นทุน ผลตอบแทน ปัญหาและอุปสรรคในการทำสวนป่า สรุปตามแบบ 5
		5.3.2 จัดทำสรุปรายงานผลในภาพรวมของกิจกรรมส่งเสริมและพัฒนาการปลูกไม้เศรษฐกิจ ประจำปีงบประมาณ พ.ศ. ๒๕70 รายละเอียดประกอบด้วย ผลการดำเนินงาน การเบิกจ่ายงบประมาณ 
ภาพการทำงาน ปัญหา/อุปสรรค ประโยชน์ที่ได้รับ และข้อเสนอแนะเพื่อปรับปรุงและพัฒนากิจกรรมฯ 
และงานด้านการส่งเสริมการปลูกไม้เศรษฐกิจ 






6. การรายงานผล
ให้จัดทำรายงานผลการดำเนินงานให้กรมป่าไม้ทราบ ดังนี้
	[bookmark: _Hlk84936735]ที่
	การดำเนินการ
	กำหนดส่ง

	๑
	แบบรายงานผลการปฏิบัติงานและผลการเบิกจ่ายงบประมาณ 
ประจำปีงบประมาณ พ.ศ. ๒๕๖9 (แบบ สสม. ๑ - ๓)
- ส่งไฟล์ข้อมูลที่ E-mail : pvrfd123@gmail.com
	
ทุกวันที่ ๓ ของเดือนถัดไป

	2
	ผลการดำเนินการตามกิจกรรมส่งเสริมและพัฒนาการปลูกไม้เศรษฐกิจ ประจำปีงบประมาณ พ.ศ. ๒๕๖9 (แบบ 1 - 5)
- ส่งไฟล์ข้อมูลที่ E-mail : pfm2561@gmail.com
	
ทุกวันที่ 3 หลังไตรมาส

	3
	รายงานสรุปผลการดำเนินการในภาพรวมของกิจกรรมส่งเสริมและพัฒนาการปลูกไม้เศรษฐกิจ ประจำปีงบประมาณ พ.ศ. ๒๕๖9  
- รวบรวมผลการดำเนินงานรายเดือน จัดทำเป็นรูปเล่มรายงานอิเล็กทรอนิกส์ (PDF) พร้อมไฟล์ Excel และไฟล์ Word
- ส่งเป็นไฟล์ดิจิทัล (PDF, Word, Excel) พร้อมรูปภาพกิจกรรม 
ในรูปแบบ QR Code พร้อมทั้งส่งข้อมูลทาง 
E-mail : pfm2561@gmail.com 
หรือทางไลน์กลุ่มติดตาม หรือไลน์ผู้ประสานงาน
	
ภายใน 15 วัน
หลังสิ้นปีงบประมาณ 



หมายเหตุ : สามารถดาวน์โหลดแนวทางปฏิบัติและแบบฟอร์มการรายงานจากเว็บไซต์สำนักเศรษฐกิจการป่าไม้ (https://url.in.th/pnoqQ) หรือ QR Code ด้านล่างนี้

